Мотиви към Наредба за изменение и допълнение (НИД) на Наредба № 3 от 22 май 2013 г. за изискванията към инсталации, произвеждащи титанов диоксид 

I. Причини, които налагат разработването на НИД на Наредба № 3 от 22 май 2013 г. за изискванията към инсталации, произвеждащи титанов диоксид 
Разработването на НИД на Наредба № 3 от 22 май 2013 г. за изискванията към инсталации, произвеждащи титанов диоксид се налага във връзка с необходимостта от привеждане на националната нормативна уредба в съответствие с актуалното законодателство на Европейския съюз. Основна причина е въвеждането в националното законодателство на Директива (ЕС) 2024/1785 на Европейския парламент и на Съвета от 24 април 2024 година за изменение на Директива 2010/75/ЕС на Европейския парламент и на Съвета относно емисиите от промишлеността (комплексно предотвратяване и контрол на замърсяването) и на Директива 1999/31/ЕО на Съвета относно депонирането на отпадъци. Съгласно Директива (ЕС) 2024/1785, разпоредби й следва да бъдат транспонирани в националното законодателство до 1 юли 2026 г.

II. Цели, които се поставят: 
Общата цел на проекта е да се сведе до минимум въздействието на замърсяването върху здравето на хората и околната среда чрез намаляване на вредните емисии от промишлеността.
С проекта на НИД на Наредба № 3 от 22 май 2013 г. за изискванията към инсталации, произвеждащи титанов диоксид се цели да се гарантира, че мониторингът на емисиите и качеството на лабораторните анализи отговарят на международни стандарти (CEN или ISO) или еквивалентни стандарти, като се създава по-строг механизъм за контрол на качеството на лабораториите и техническите анализи на емисиите.

III. Финансови и други средства, необходими за прилагането на новата уредба:
Предложеният проект на НИД на Наредба № 3 от 22 май 2013 г. за изискванията към инсталации, произвеждащи титанов диоксид не води до въздействие върху държавния бюджет, тъй като за прилагане на наредбата не се изисква използването на средства от държавния бюджет. За изпълнение на изискванията на наредбата не се налага разходване на допълнителни финансови средства от задължените субекти.

ІV. Очаквани резултати от прилагането на НИД на Наредба № 3 от 22 май 2013 г. за изискванията към инсталации, произвеждащи титанов диоксид
С прилагането на НИД на Наредба № 3 от 22 май 2013 г. за изискванията към инсталации, произвеждащи титанов диоксид ще се постигне осигуряване на надеждни, съпоставими и научно обосновани данни, които подобряват ефективността на контрола и цялостната защита на околната среда и човешкото здраве.
С проекта ще се постигне хармонизиране на изискванията на националното законодателство с изискванията на ЕС в областта на управлението на отпадъците. 

V. Анализ на съответствието с правото на Европейския съюз:
[bookmark: _GoBack]Предложеният акт предвижда транспониране на нормативен акт на институции на Европейския съюз, поради което е изготвена и приложена справка за съответствие с Правото на ЕС.

